**ЧРЕЗ**

**Г-ЖА ЦЕЦКА ЦАЧЕВА**

**ПРЕДСЕДАТЕЛ НА**

**43-ТО НАРОДНО СЪБРАНИЕ**

**ДО**

**Д-Р ПЕТЪР МОСКОВ**

**МИНИСТЪР НА ЗДРАВЕОПАЗВАНЕТО**

**В Ъ П Р О С**

**от ЖЕЛЬО БОЙЧЕВ – народен представител от ПГ БСП ЛБ**

На основание чл. 90, ал. 1 от Конституцията на Република България и чл. 91, ал. 1 от Правилника за организацията и дейността на Народното събрание внасям въпрос

ОТНОСНО:споразумения задарения на лекарствени продукти от Република Турция на Република България

**УВАЖАЕМИ ГОСПОДИН МИНИСТЪР,**

С Решение на Министерския съвет № 373/28.05.2015 г. се одобряват споразумения за дарения между Република Турция и Република България на лекарствени продукти.

Какъв е видът и обемът на дарените и получени лекарствени продукти? Има ли издадени разрешения съгласно Закона за лекарствените продукти от Изпълнителната агенция за лекарствата? Вярно ли е че част от дарението представлява ваксина Euforvac-Hib, която не е разрешена за употреба в България и Европейския съюз? Къде се съхраняват и за какво се ползват или предстои да бъдат използвани тези лекарствени продукти?

**Жельо Бойчев**

**народен представител**